
MUNICIPIUL CRAIOVA

CONSILIUL LOCAL AL MUNICIPIULUI CRAIOVA




     HOTĂRÂREA NR.83
       privind aprobarea alocării din bugetul local al municipiului Craiova, către Serviciul Public Management Spitale, Cabinete Medicale şi Creşe Craiova, a unei sume de bani reprezentând cheltuielile aferente indemnizaţiei de hrană necesară pentru întreţinerea a 3 minori supuşi riscului abandonului, pe perioada frecventării creşei

Consiliul Local al Municipiului Craiova, întrunit în şedinţa ordinară din data de 27.02.2014;

Având în vedere raportul nr.19500/2014 al Direcţiei Administraţie Publică şi Asistenţă Socială prin care se propune aprobarea alocării din bugetul local al municipiului Craiova, către Serviciul Public Management Spitale, Cabinete Medicale şi Creşe Craiova, a unei sume de bani reprezentând cheltuielile aferente indemnizaţiei de hrană necesară pentru întreţinerea a 3 minori supuşi riscului abandonului, pe perioada frecventării creşei şi rapoartele comisiilor de specialitate ale Consiliului Local al Municipiului Craiova nr. 46, 47, 48, 49 şi 50/2014; 

          În conformitate cu prevederile Legii nr.263/2007 privind înfiinţarea, organizarea şi funcţionarea creşelor, modificată şi completată şi Hotărârii Guvernului nr.421/2008 privind stabilirea nivelului minim al alocaţiei zilnice de hrană pentru consumurile colective din instituţiile publice de asistenţă socială;


În temeiul art.36 alin.2 lit. d coroborat cu alin.6 lit. a pct.2, art.45 alin.2 lit.a, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă alocarea din bugetul local al municipiului Craiova, către Serviciul Public Management Spitale, Cabinete Medicale şi Creşe Craiova, a unei sume de bani reprezentând cheltuielile aferente indemnizaţiei de hrană necesară pentru întreţinerea minorilor Şoş Andreea Claudia, Şoş Andrada Gabriela şi Şoş Alexandra Mihaela, înscrişi la Creşa nr.2 Craiova şi supuşi riscului abandonului, pe perioada frecventării creşei.

Art.2. Primarul Municipiului Craiova, prin aparatul de specialitate: Direcţia Administraţie Publică şi Asistenţă Socială, Direcţia Economico - Financiară şi Serviciul Public Management Spitale, Cabinete Medicale şi Creşe Craiova vor aduce la îndeplinire prevederile prezentei hotărâri.

